วันหยุดที่ผ่านมามีโอกาสหนีเที่ยวกับเดอะแก็งค์ยาวกันไปถึงจังหวัดจันทบุรี จุดหมายอยู่ตรงคุ้งวิมานก่อนจะถึงเนินนางพญา (จุดชมวิวสวยๆอีกหนึ่งที่ของจังหวัด) .... Peggy's Cove Resort รีสอร์ตน้องใหม่ที่เพิ่งเปิด ตอนนี้ยังอยู่ในช่วง Soft-Opening อยู่เลย บรรยากาศน่ารักๆเหมาะกับทั้งคู่รัก กลุ่มเพื่อนและครอบครัวค่ะ 

หลับสบายมาหนึ่งคืนก็มาเติมพลังนามเช้าด้วยอาหารที่ทางรีสอร์ตจัดเตรียมให้ในห้องอาหาร Lighthouse Bar&Grill ซึ่งตั้งอยู่ชั้น 2 ด้านหน้า ทานไปมองวิวทะเล (ที่เหมือนฝนจะตกคลื่นแรงๆ) กันไป แค่แจ้งเลขห้องแล้วเจ้าหน้าที่จะนำเมนูมาให้เลือกกันค่ะ โดยเป็นอาหารชุดที่สามารถเลือกกันได้ 1 ชุด ส่วนไลน์อาหารที่สามารถตักกันได้เรื่อยๆ มีทั้งสลัด ขนมปัง ซีเรียล นม น้ำส้ม และชา+กาแฟ 

ส่วนเราเลือกทาน ABF Peggy's Set อาหารแบบอินเตอร์เหมาะกับหน้าตา ???????? มาทั้งไข่ดาว 2 ฟอง ไส้กรอกหมู ไส้กรอกไก่ แฮม และเบค่อน แล้วไปแล้วไปปิ้งขนมปังอีกสักแผ่น สลัดอีกนิด แค่นี้ก็อิ่มแบบเต็มพุงน้อยๆแล้วค่ะ 

นอกเวลาช่วงเช้า Lighthouse Bar&Grill ก็ขายอาหารปกตินะคะ ครั้งหน้าจะไปลองอาหารอื่นๆอีก คิดว่านั่งทานอาหารที่นี่เลยก็น่าจะสะดวกและสบายดีค่ะ ช่วงนี้เพิ่งเปิดมีส่วนลดอาหารด้วยนะคะ เหมือนจะเห็นโปรโมชั่นแว๊บๆ

การบริการของที่นี่น่ารักมาก พนักงานพูดจาดี ยิ้มแย้มค่ะ (อันนี้รวมไปถึงส่วนของที่พักด้วยนะคะ) ถ้าใครมีแผนจะไปจันทบุรี แนะนำที่นี่เป็นตัวเลือกที่พักอีกที่ ห่าง อ.แกลง จ.ระยองแค่ 44 กิโลเมตร ไปไม่ไกลมาก แต่ไม่แนะนำให้เล่นทะเลนะคะ หาดไม่สวย น้ำไม่ใส คลื่นแรงด้วย ไปเล่นสระดีกว่า สระสวยน่าเล่นอยู่ค่ะ